Rust Never Sleeps

Rust Never Sleeps je album kanadského hudobníka Neila Younga a americkej skupiny Crazy Horse, ktorý dňa 2. júla 1979 ho vydalo hudobné vydavateľstvo Reprise Records. Väčšina jeho nahrávok vznikla na koncerte a následne boli upravené v štúdiu. Názov Rust Never Sleeps je pôvodne sloganom firmy Rust-Oleum, ktorá sa zaoberala výrobou ochranných farieb proti korózii a bol navrhnutý Markom Mothersbaughem z kapely Devo. Young ho použil na turné Crazy Horse ako výraz, ktorým popiera umeleckú stagnáciu a naopak ohlasuje nový progresívnejší prístup kapely na svojich živých vystúpeniach.

 Nahrávanie albumu 
Časť piesní bola nahraná naživo v The Boarding House v San Franciscu a počas turné Crazy Horse na konci roka 1978. Hluk hľadiska bol na nahrávkach potlačený, no aj tak je na niekoľkých miestach počuť. Najviac u prvej a poslednej skladby albumu. Album je rozdelený do akustickej a elektrickej časti, pieseň „Hey Hey, My My“ je zahraná akusticky samotným Youngom. Táto verzia album otvára a elektricky s kapelou nahratá rovnaká pieseň album uzatvára.

Piesne „My My, Hey Hey (Out of the Blue)“, „Thrasher“ a „Ride My Llama“ boli natočené naživo v Boarding House začiatkom roka 1978, nahrávky z druhej polovice albumu boli vznikli počas turné na konci roka 1978. Dve piesne z albumu nepochádzajú z koncertov: „Sail Away“ bola nahraná v priebehu alebo až po natáčaní albumu Comes a Time a pieseň „Pocahontas“ bola Youngova sólová nahrávka z roku 1975.

Neil pod rovnakým názvom vydal aj filmovú verziu albumu. Na konci roka 1979 Young a Crazy Horse vydali koncertný album Live Rust, na ktorý použili ako piesne z albumu Rust Never Sleeps, tak aj iné štandardné koncertné piesne kapely.

 Zoznam skladieb 
Strana 1
 „My My, Hey Hey (Out Of The Blue)“ (Blackburn/Young) – 3:45
 „Thrasher“ – 5:38
 „Ride My Llama“ – 2:29
 „Pocahontas“ – 3:22
 „Sail Away“ – 3:46
Strana 2
 „Powderfinger“ – 5:30
 „Welfare Mothers“ – 3:48
 „Sedan Delivery“ – 4:40
 „Hey Hey, My My (Into The Black)“ – 5:18

 Obsadenie 
 Neil Young - gitara, harmonika, spev
 Frank "Pancho" Sampedro - gitara, spev
 Billy Talbot - basgitara, spev
 Ralph Molina - bicie, spev
 Nicolette Larson - spev
 Joe Osborn - basgitara
 Karl T. Himmel - bicie na „Sail Away“

 Referencie 

 Zdroj 

Kategória:Albumy Neila Younga
Kategória:Koncertné albumy z 1979